HR
25.10.2022.
Službeni list Europske unije
L 275/75
PROVEDBENA ODLUKA KOMISIJE (EU) 2022/2053 оd 18. listopada 2022.
o zahtjevu za registraciju europske građanske inicijative pod nazivom „Europska građanska inicijativa za vegansku opciju” u skladu s Uredbom (EU) 2019/788 Europskog parlamenta i Vijeća (priopćeno pod brojem dokumenta C(2022) 7418) (Vjerodostojan je samo tekst na engleskom jeziku)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2019/788 Europskog parlamenta i Vijeća od 17. travnja 2019.
o europskoj građanskoj inicijativi (1), a posebno njezin članak 6. stavke 2. i 3., budući da: (1)
Komisiji je 30. kolovoza 2022.
podnesen zahtjev za registraciju europske građanske inicijative pod nazivom „Europska građanska inicijativa za vegansku opciju”.
(2)
Organizatori inicijative naveli su da je njezin cilj „omogućiti da veganska alternativa bude uvijek dostupna u privatnim i javnim prostorima u Europi u kojima se prodaju hrana i piće.
Europska građanska inicijativa za VEGANSKU OPCIJU namijenjena je veganima i onima koji poštuju pravo na vegansku alternativu, a cilj joj je i borba protiv klimatskih promjena tako što bi se potrošačima u EU-u hrana biljnog podrijetla učinila lakše dostupnom u svakodnevnom životu.
Veganska hrana slobodna je od okrutnosti jer ne uključuje iskorištavanje i ubijanje životinja, čime se odgovara na sve veću kolektivnu svijest o pravima životinja.
Nadalje, veganskom se prehranom mijenja situacija na terenu u pogledu izbora načina proizvodnje i aktivnosti zaposlenja te strukture i logistike s manje zagađenja.
U okviru europske građanske inicijative za VEGANSKU OPCIJU traži se zakonsko uvođenje veganske alternative u prodaji hrane i pića u Europi u nadi da će sudjelovanje europskih građana dovesti do donošenja zakonodavstva EU-a koje će donijeti velike koristi za planet, i to u području ublažavanja klimatske krize, borbe protiv izumiranja divljih vrsta i krčenja šuma, bolje uporabe zemljišta, zaštite života u moru te suzbijanja rasipanja hrane i pothranjenosti.”
(3)
U prilogu i dodatnom dokumentu navedene su detaljnije informacije o predmetu, ciljevima i pozadini inicijative, odnosno navedeni su i objašnjeni razlozi za potporu inicijativi.
Organizatori tvrde da se stavljanjem na raspolaganje veganske alternative u prodaji hrane i pića u privatnim i javnim prostorima omogućuje lakši pristup veganskoj alternativi, pridonosi borbi protiv klimatskih promjena povećanjem potrošnje hrane biljnog podrijetla te smanjuju troškovi za hranu.
Prema organizatorima, „olakšavanjem dostupnosti veganske hrane u javnom i privatnom sektoru prodaje hrane i pića smanjit će se onečišćenje emisijama CO2, zagađenje okoliša, potrošnja vode i patnja životinja”.
(4)
Kad je riječ o cilju inicijative kojim se traži uvođenje zakonske obveze za gospodarske subjekte da na maloprodajnom tržištu hrane i pića ponude veganske proizvode, Komisija ima ovlast podnijeti prijedlog pravnog akta na temelju članka 114.
UFEU-a.
Osim toga, ako inicijativa dovede do potrebe za uvođenjem posebnih mjera u okviru zajedničke poljoprivredne politike, Komisija je ovlaštena podnijeti prijedloge pravnih akata na temelju članka 43.
UFEU-a.
(5)
Stoga nijedan dio inicijative ne izlazi očito iz okvira ovlasti Komisije da podnese prijedlog pravnog akta Unije radi provedbe Ugovorâ.
(6)
Tim zaključkom ne dovodi se u pitanje procjena ispunjenosti konkretnih i materijalnih uvjeta potrebnih za djelovanje Komisije u ovom slučaju, uključujući procjenu usklađenosti s načelima proporcionalnosti i supsidijarnosti te temeljnim pravima.
(1) SL L 130, 17.5.2019., str.
55.